**Element 3 „Jačanje kompetencija i kapaciteta čelnika pravosudnih tijela i službenika u pravosudnim tijelima “**

Kako bi se utvrdile stvarne potrebe za jačanjem kompetencija i kapaciteta čelnika pravosudnih tijela (u dijelu upravljanja i organizacije poslovanja u sklopu sudske odnosno državnoodvjetničke uprave), ravnatelja sudske i državno odvjetničke uprave, te službenika u pravosudnim tijelima (u dijelu njihovih zaduženja vezanih uz poslove sudske odnosno državnoodvjetničke uprave) potrebno je provesti temeljitu analizu postojećih kapaciteta.

U okviru aktivnosti izradit će se metodologije i alati, te definirati kategorije i pokazatelji za procjenu postojećih kompetencija. Nakon provedene procjene kompetencija, izradit će se model kompetencija.

Nakon definiranja modela kompetencija izraditi će se program edukacije za upravljanje pravosudnim tijelima te učinkovitije obavljanje poslova sudske odnosno državnoodvjetničke uprave. Planira se organizirati 14 regionalnih cjelodnevnih radionica (7 za sudove i 7 za državna odvjetništva) za minimalno 140 polaznika.

Aktivnosti u okviru elementa 3 provoditi će se tijekom 2022. i 2023. godine.